OpenLLM-France/wikimedia huggingface dataset:
# Copa Constitució 2008

La Copa Constitució 2008 és la 16a edició de la Copa d'Andorra de futbol. Va començar el 17 de gener amb el partit de classificació entre l'Inter Club d'Escaldes B i el Sporting Club d'Escaldes.

## Equips participants

A aquesta edició hi participaren els vuit equips de Primera divisió d'Andorra i els nou de Segona Divisió. Estan ordenats cronològicament per ordre de participació.
| Primera Divisió | Segona Divisió |
| CE Principat A | Inter d'Escaldes B |
| Casa Estrella del Benfica | Sporting Club d'Escaldes |
| Inter d'Escaldes A | FC Encamp |
| UE Engordany | UE Santa Coloma |
| FC Santa Coloma | FC Lusitanos B |
| FC Rànger's A | UE Extremenya |
| UE Sant Julià | Atlètic Club d'Escaldes |
| FC Lusitanos A | CE Principat B |
| | FC Ranger's B |

## Partit de classificació

Jugat el 17 de gener del 2008.
* Inter Club d'Escaldes B 2-3 Sporting Club d'Escaldes

## Primera eliminatòria

Jugat el 19 de gener del 2008:
* FC Encamp - UE Santa Coloma
Jugats el 20 de gener del 2008:
* FC Lusitanos B - UE Extremenya
* Atlètic Club d'Escaldes - CE Principat B
Jugat el 21 de gener del 2008:
* FC Rànger's B - Sporting Club d'Escaldes

## Segona eliminatòria

S'incorporen els quatre darrers equips de Primera Divisió com a visitants.
| FC Rànger's B | 1-5 | CE Principat A |
Estadi Comunal (Andorra la Vella)
| UE Extremenya | 7-1 | Casa Estrella del Benfica |
Camp d'Esports d'Aixovall (Sant Julià de Lòria)
| Atlètic Club d'Escaldes | 0-3 | Inter Club d'Escaldes |
Camp d'Esports d'Aixovall (Sant Julià de Lòria)
| UE Santa Coloma | 1-2 | UE Engordany |
Camp d'Esports d'Aixovall (Sant Julià de Lòria)

## Tercera eliminatòria

A aquesta eliminatòria s'incorporen els quatre primers classificats de Primera Divisió com a visitants.
| CE Principat | 1-2 | FC Santa Coloma |
Estadi Comunal (Andorra la Vella)
| Inter Club d'Escaldes | 1-2 | FC Rànger's A |
Estadi Comunal (Andorra la Vella)
| UE Extremenya | 0-6 | UE Sant Julià |
| | | Lucho Fabrizio (3) Pérez Alejandro |
Camp d'Esports d'Aixovall (Sant Julià de Lòria)
| UE Engordany | 0-1 | FC Lusitanos |
| | | Luanda 81' |
Camp d'Esports d'Aixovall (Sant Julià de Lòria)

## Semifinals
### Primera semifinal

| UE Sant Julià | 6-1 | FC Rànger's |
Camp d'Esports d'Aixovall (Sant Julià de Lòria)

### Segona semifinal

| FC Lusitanos | 1-1 | FC Santa Coloma |
| | 4-3 als penals | |
Camp d'Esports d'Aixovall (Sant Julià de Lòria)

## Final

| UE Sant Julià | 6-1 | FC Lusitanos |
Camp d'Esports d'Aixovall (Sant Julià de Lòria)
* Guanyador de la Copa Constitució 2008
* UE Sant Julià

## Referències

* ↑ Andorra Cup 2007/2008 (anglès)
* ↑ Sorpresa de la Unió Esportiva Extremenya a la segona ronda de la Copa Constitució
* ↑ Copa Constitució 2008 – Semifinals
* ↑ Semifinals Copa Constitució 2008
# Alejandro Rejón Huchin

Wilberth Alejandro Rejón Huchin (Mérida, Yucatán, 18 de maig de 1997) és un poeta, gestor cultural, i periodista mexicà. Director i fundador de el festival internacional de poesia de Tecoh, Yucatán. Part del seu treball ha estat traduït a l'àrab, italià, romanès, català, bengalí, francès i grec. Ha rebut diverses distincions per la seva tasca en els mitjans cultural i literari.
Director de la revista literària Marcapiel, va obtenir la beca del Festival Cultural Interfície de Mèrida en el 2016. Ha publicat en diferents revistes i antologies nacionals i internacionals i participat en diferents esdeveniments literaris. Al 2017 va tenir els seus inicis en la gestió cultural creant i dirigint la Trobada Internacional de poesia Naufragi a Marcapiel i al març del 2019 dirigeix la Primera Trobada Internacional de Literatura i Educació, tots dos esdeveniments realitzats a la Fira Internacional de la lectura a Yucatán. Al setembre d'aquest mateix any esdevé artífex i promotor del Festival Internacional de Poesia en Tecoh, Yucatán, en el qual van participar poetes de Mèxic, Argentina, Colòmbia, Estats Units, Cuba i Guatemala. Ha estat col·laborador de diversos mitjans periodístics com La veritat, La Revista Peninsular i Novetats Campeche. Autor de quatre llibres de poesia editats a Xile, Argentina, Estats Units i Espanya.

## Llibres publicats

* Transcurso de un retrato cortado, Buenos Aires Poetry, Argentina, 2019
* El agua rota de los sueños, Primigenios, Miami, 2020
* Relámpago de sed, Andesgraund, Santiago de Xile, 2020
* Fragmentos de sueño, Camelot ediciones, Villaviciosa, Espanya, 2021

## Premis i reconeixements

* Visitant distingit de la ciutat de Toluca, Mèxic, 2018
* Medalla Internacional de la Cultura i les Arts "Kermith Garrido González", 2021

## Referències

* ↑ Enciclopedia de la Literatura en México. «Alejandro Rejón Huchin - Detalle del autor» (en castellà). Fundación para las Letras Mexicanas i Secretaría de Cultura de México. [Consulta: 30 agost 2021].
* ↑ Ortiz, José Luis. «Alejandro Rejón: Excepcional escritor, gestor y promotor cultural mexicano» (en castellà). Diario 16, 27-06-2021. [Consulta: 30 agost 2021].
* ↑ Jarquín, Carlos Javier. «Entrevista al poeta: Alejandro Rejón Huchin» (en castellà). Periódico El Sol, 07-10-2020. [Consulta: 30 agost 2021].
* ↑ «Alejandro Rejón y el éxito internacional de su primer libro» (en castellà). El Telégrafo, 10-02-2021. [Consulta: 30 agost 2021].
* ↑ Hernández, Marco Polo. «Nuevos bríos para la poesía yucateca» (en castellà). Heraldo Estado de México. H Grupo Editorial, 10-06-2021. [Consulta: 30 agost 2021].
* ↑ Ortiz, José Luis. «Alejandro Rejón, gran escritor, gestor y promotor cultural mexicano» (en castellà). Diario de Los Altos, 11-07-2021. [Consulta: 30 agost 2021].
# Shikomizue

Una shikomizue (仕込み杖, literalment bastó preparat) és una espasa japonesa camuflada amb l'aspecte exterior d'un bastó. El seu usuari més conegut és el personatge fictici Zatōichi, que en ser cec, necessita un bastó, en el qual oculta la seua arma. No ha de ser confós amb una shirasaya, que és tan sols un muntatge senzill sense decoració per a emmagatzemar una fulla.
# Jean Ziegler

Jean Ziegler (Thun, 19 d'abril de 1934) és un exprofessor suís de sociologia a la Universitat de Ginebra i a la Sorbona de París.
Fou diputat pels Socialdemòcrates a l'Assemblea Federal de Suïssa, des de 1981 fins a 1999. També ha ocupat diverses posicions dins les Nacions Unides, especialment com a Relator Especial sobre el Dret a l'Alimentació des de 2000 fins a 2008, i com a membre del comitè consultiu del Consell de Drets Humans de l'ONU des de 2008 fins a 2012. Jean Ziegler ha estat autor de nombroses obres escrites, implicat en moviments altermundistes és conegut per la frase: «Un nen que mor de fam és un nen assassinat».
El gener de 2021, fou una de les 50 personalitats que signar el manifest «Dialogue for Catalonia», promogut per Òmnium Cultural i publicat a The Washington Post i The Guardian, a favor de l'amnistia dels presos polítics catalans i del dret d'autodeterminació en el context del procés independentista català. Els signants lamentaren la judicialització del conflicte polític català i conclogueren que aquesta via, lluny de resoldre'l, l'agreuja: «ha comportat una repressió creixent i cap solució». Alhora, feren una crida al «diàleg sense condicions» de les parts «que permeti a la ciutadania de Catalunya decidir el seu futur polític» i exigiren la fi de la repressió i l'amnistia per als represaliats.

## Obra traduïda al català

* Ziegler, Jean; La fam al món explicada al meu fill. Barcelona: Empúries, 2000. ISBN 84-7596-706-X.
* Ziegler, Jean; David Fernàndez (pròleg). El capitalisme explicat als joves i als no tan joves. Barcelona: Viena Edicions, 2020. ISBN 978-84-17998-11-0.

## Referències

* ↑ «Special Rapporteur on the right to food». UN Human Rights Council. [Consulta: 5 abril 2012].
* ↑ Destruction massive: Géopolitique de la faim, Paris, Seuil, 2011
* ↑ «Yoko Ono, Dilma Rousseff i 5 Nobels, en un manifest d'Òmnium per l'amnistia dels presos». 324cat, 04-01-2021. [Consulta: 4 gener 2021].
# Sant Antoní

«Sant Antoní» té aquests significats:
* Sant Antoní de Pàmies (Pàmies, ~453 - ~506), religiós, màrtir i sant
* Sant Antoní de Piacenza (? - 303), màrtir cristià, membre de la Legió Tebana i patró de Piacenza
* Sant Antoní de Florència (Florència, 1389 - 1459), dominic, estudiós i sant italià que fou arquebisbe de Florència (1446-59)
* Monestir de Sant Antoní, establiment religiós d'Aquitània al límit amb el Llenguadoc
* Vescomtat de Sant Antoní de Noble Vall, branca senyorial amb títol vescomtal derivada dels vescomtes de Lautrec
# Nazari (retòric)

Nazari (en llatí Nazarius) va ser un retòric romà que va florir al segles iii i iv
A la col·lecció dels Panegyrici Veteres apareix el «Nazarii Panegyricus Constantino Augusto» llegit a Roma al cinquè any dels cèsars Crisp i Constantí (vers 326) encara que la major part del panegíric és dedicat a Constantí I el Gran, el pare, que no era present a la lectura. Els anys 315 i 337 apareix mencionat a la Crònica d'Eusebi de Jeroni d'Estridó ("Nazarius insignis rhetor habetur"; i "Nazarii rhetoris filia in eloquentia patri coaequatur"). Ausoni parla també d'un retòric de fama de nom Nazari. A la col·lecció abans esmentada apareix també un panegíric dedicat a Constantí I el Gran que per la seva similitud degué ser obra de Nazari. Aquest panegíric es va llegir a Trèveris l'any 313.

## Bibliografia

* Aquest article incorpora text d'una publicació que es troba en domini públic: Chisholm, Hugh. Encyclopædia Britannica (edició de 1911) (en anglès). 11a ed. Cambridge University Press, 1911.
# Ahrensita

L'ahrensita és un mineral de la classe dels silicats que pertany al grup de la ulvöspinel·la. Rep el nom en honor de Thomas J. Ahrens (25 d'abril de 1936 - 24 de novembre de 2010), geofísic de l'Institut Tecnològic de Califòrnia, per les seves contribucions fonamentals a la investigació de la física mineral d'alta pressió.

## Característiques

L'ahrensita és un nesosilicat de fórmula química SiFe₂O₄. Cristal·litza en el sistema isomètric. És considerat l'anàleg de ferro de la ringwoodita.
Segons la classificació de Nickel-Strunz pertany a «9.AC - Nesosilicats sense anions addicionals; cations en coordinació octaèdrica [6]» juntament amb els següents minerals: faialita, forsterita, glaucocroïta, kirschsteinita, laihunita, liebenbergita, tefroïta, monticel·lita, brunogeierita, ringwoodita i chesnokovita.
L'exemplar que va servir per a determinar l'espècie, el que es coneix com a material tipus, es troba conservat a la col·lecció de meteorits del Museu Frank H. Mcclung museum de la Universitat de Tennessee, a Knoxville (Estats Units).

## Formació i jaciments

Va ser descoberta al meteorit marcià de Tissint, recollit a la província de Tata (Regió de Guelmim-Es Semara, Marroc). També ha estat descrita en altres meteorits recollits a França, Tunísia, Rússia, Nigèria i els Estats Units.

## Referències

* ↑ «Ahrensite» (en anglès). Mindat. [Consulta: 15 febrer 2023].
# Pampliega

Pampliega és un municipi de la província de Burgos a la comunitat autònoma de Castella i Lleó. Forma part de la comarca d'Odra-Pisuerga.

## Demografia

Evolució demogràfica :
| 1991 | 1996 | 2001 | 2004 |
| 434 | 433 | 394 | 403 |
# Alineadors

Els alineadors són programes que a partir de material textual en dos llengües diferents enllacen segments més petits d'una llengua amb l'altra, amb la finalitat de crear o alimentar les memòries de traducció. Aquestes eines normalment es troben integrades en els sistemes de traducció assistida.
Dos eines molt utilitzades per a aquesta tasca són: WinAlign (de Trados) i +Align (de Wordfast).

## Vegeu també

* Sistemes de traducció assistida
* Lingüística computacional
* Enginyeria lingüística
# Shillong

Shillong (khasi Shillong, bengalí: শিলং, hindi: शिलांग) és una ciutat i municipalitat de Meghalaya, capital de l'estat i del districte d'East Khasi Hills. Es troba a una altura de 1.496 metres i està a uns 9 km del puig Shillong ("lum shyllong") de 1.965 metres o 1999 metres segons les mesures en el grup de les muntanyes de Shillong. Segons el cens del 2001 la població és de 260.520 habitants. Fou declarada capital del districte de Khasi and Jaintia Hills el 1864 i escollida definitivament el 1874 com a capital d'Assam, sent també per uns anys la capital d'estiu de Bengala Oriental i Assam). Quan el 1970 es va crear el territori de Meghalaya va restar com a capital d'Assam, però quan Meghalaya va esdevenir estat el 21 de gener de 1972 va ser transferida al nou estat, del que va esdevenir capital, i la capital d'Assam va passar a Dispur. Està situada a 25° 34′ N, 91° 53′ E﻿ / ﻿25.57°N,91.88°E﻿ / 25.57; 91.88. La majoria de la població la formen els khasis per poc, i hi ha altres ètnies del nord-est representades així com a bengalís i d'altres parts de l'Índia. La religió majoritària és el cristianisme (3/4 protestants), amb bon nombre de seguidors de la religió tradicional khasi, i un nombre relativament petit d'hinduistes.

## Clima

El clima és subtropical amb estius suaus i hiverns freds. Algunes dades apareixen al quadre climàtic de la dreta:

## Localitats

Shillong està dividida en localitats entre les quals:
* Umsohsun
* Mawlai
* Laitumkhrah
* Pynthorumkhrah
* Jaiaw
* Mawkhar
* Mission Compound
* Malki
* Rynjah
* Nongthymmai
* Umpling
* Nongmynsong
* Lumparing
* Riatsamthiah
* Lamavilla
* Lummawbah (Upper Shillong)
* Mawprem
* Lower Mawprem
* Nongsohpoh
* Mawbah
* Laban
* Upper Madanrting
* Lower Madanrting (Happy Valley)
* Laitkor
* Madan Iewrynghep (Firebrigade)
* Lower Lachumiere
* Upper Lachumiere
* Old Kench's Trace
* New Kench's Trace
* Polo
* Jingkieng Umshyrpi
* Jail Road

## Enllaços externs

* Eastern Panorama - Oldest Magazine of North East India
* Meghalaya State Government Portal
* Shillong.com
* Shillong Online
* The Shillong Times - North East India Second Oldest English Daily
# Sant Antoni i Sant Jordi de Camarasa

Sant Antoni i Sant Jordi és l'església de la parròquia de Sant Miquel de Camarasa (Noguera) inclosa a l'Inventari del Patrimoni Arquitectònic de Catalunya.
Està situada al bell mig del nucli urbà medieval que davalla pels vessants fins al Segre i envoltada per alguns dels antics portals d'accés, carrerons i cases antigues que li donen un caràcter típic. La nova església de la parròquia de Sant Miquel, dedicada a sant Antoni i sant Jordi, és obra del 1737; segons Zamora l'arquitecte s'anomenava Santamaria i era de Linyola. Dins l'estil propi de l'època, la portada és ornada per dos mitges pilastres i un frontispici triangular. L'altar major i la desapareguda estàtua de Sant Miquel eren obra del gran escultor barroc Lluís Bonifaç, autor del cor de la Seu Nova de Lleida i conservava també un altar del Roser, procedent de l'església primitiva.

## Referéncies

* ↑ «Sant Antoni i Sant Jordi de Camarasa». Gran Enciclopèdia Catalana. Barcelona: Grup Enciclopèdia Catalana.
# Nini von Arx-Zogg

Nini von Arx-Zogg (Arosa, 18 de març de 1907 - 5 de febrer de 1988), nascuda Nini Zogg, va ser una esquiadora alpina suïssa, que va competir durant la dècada de 1930. Era germana del també esquiador David Zogg.
Entre 1933 i 1938 va prendre part en quatre edicions del Campionat del Món d'esquí alpí, amb un balanç de quatre medalles de plata i una de bronze. Durant la seva carrera esportiva també va guanyar cinc campionats suïssos, el 1936 en les tres disciplines i el 1940 en eslàlom i combinada.

## Referències

* ↑ Fodor, Eugene. 1938 in Europe: The Entertaining Travel Annual. Houghton Mifflin Company, 1938, p. 608.
* ↑ «ZOGG Nini - Athlete Information». [Consulta: 22 desembre 2020].
* ↑ «ARX-ZOGG Nini - Athlete Information». [Consulta: 22 desembre 2020].
* ↑ Danuser, Hans. 100 Jahre Skiclub Arosa 1903-2003, 2003, p. 31–43, 118.
# Agó de Friül

Agó fou duc de Friül vers el 651 i fins vers 663. Fou el suposat successor de Grasulf II.
Segons Pau el Diaca fou el fundador d'una de les famílies de Cividale, coneguda com a casa d'Agó. Va morir el 663 i el va succeir Llop de Friül.

## Referències

* Pau el Diaca, Historia Langobardorum, traducció de William Dudley Foulke, Universitat de Pennsylvania: 1907.
* Hartmann, Ludo Moritz, Geschichte Italiens im Mittelalter, Gotha, 1903.
* Hodgkin, Thomas, Italy and her Invaders, Clarendon Press: 1895.
# Ornithology

Ornithology, antigament The Auk, és una revista científica trimestral i la publicació oficial de la American Ornithologists' Union, que l'ha publicat sense interrupció des del 1884. La revista conté articles relacionats amb estudis científics de l'anatomia, el comportament, i la distribució de les aus. La publicació deu el seu antic nom al Gran gavot (en anglès, Great Auk), el símbol de la AOU. Hi ha hagut 16 editors. L'actual publicació està encapçalada per Michael Murphy des del 2010.

## Editors anteriors

* Spencer G. Sealy de la Universitat de Manitoba (2005–2009)
* Kimberly G. Smith de la Universitat d'Arkansas (2000–2004)
* Thomas E. Martin de la Universitat de Montana (1997–1998)
* Gary D. Schnell de la Universitat d'Oklahoma (1991–1996)
* Alan Brush de la Universitat de Connecticut (1985–1990)
* John A. Wiens de la Universitat de Stony Brook (1977–1984)
* Oliver L. Austin del Florida Museum of Natural History (1968–1976)
* Robert M. Mengel de la Universitat de Kansas (1963–1967)
* Eugene Eisenmann del American Museum of Natural History (1958–1962)
* Robert W. Storer de la Universitat de Michigan (1953–1957)
* Harvey I. Fisher de la Universitat d'Illinois (1948–1952)
* John T. Zimmer del American Museum of Natural History (1942–1947)
* Glover M. Allen del Museum of Comparative Zoology, a la Universitat Harvard (1937–1942)
* Witmer Stone de la Academy of Natural Sciences (1912–1936)
* J. A. Allen (1884–1911)

## Enllaços externs

* BioOne: The Auk. Vol. 117 (2000) onwards; free HTML abstracts, subscription required for PDF fulltexts. Retrieved November 26, 2006. (anglès)
* The Auk Arxivat 2011-05-14 a Wayback Machine.. Vol. 1–118 (1884–2001) free PDF/DejaVu fulltexts. Retrieved August 12, 2008. (anglès)
* University of California Press Journals website The Auk. (anglès)
# Alfons de Vilallonga i Cabeza de Vaca

Alfons de Vilallonga i Cabeza de Vaca (5 de febrer de 1927-12 de desembre de 1997), fou un noble català, III Baró de Segur i VIII baró de Maldà i Maldanell.

## Biografia

Alfons Salvador de Vilallonga era fill de Salvador de Vilallonga i de Càrcer (Barcelona, 1891-1974), II baró de Segur i VII de Maldà, i de María del Carmen Cabeza de Vaca y Carvajal (Madrid, 1893-Sant Feliu de Llobregat, 1980), filla del marquès de Portago; els seus germans foren José Luis, marquès de Castellbell, i Maria Antònia, marquesa de Castellmeià. Casat amb Concepció Serra i Ramoneda (Barcelona, 22 de gener de 1932-22 de maig de 2022), filla d'una família d'empresaris tèxtils, tingueren quatre fills: Alfons, Cristina, Elena i Sílvia.
L'any 1987 va dipositar a l'Arxiu de la Corona d'Aragó el fons familiar, conegut amb el nom d'arxiu de Can Falguera pel nom de la propietat on era conservat, a Sant Feliu de Llobregat, i que comprenia la documentació de les famílies Amat, de Càrcer i VIlallonga, dels marquesat de Castellbell i de Castellmeià i de les baronies de Maldà i Maldanell.
A la seva mort, els títols nobiliaris de les baronies de Segur, i de Maldà i de Maldanellforen heretats pel seu fill Alfons.

## Referències

* ↑ Esquela, La Vanguardia (15 de desembre de 1997)
* ↑ (reial carta de successió: BOE 22 de maig de 1979)
* ↑ Salvador de VIlallonga, Geneanet
* ↑ María del Carmen Cabeza de Vaca y Colón de Carvajal, Geneanet
* ↑ Esquela, La Vanguardia (1 de setembre de 2017)
* ↑ Esquela, La Vanguardia (9 de novembre de 2013)
# Soufiane Sahbaoui

Soufiane Sahbaoui (14 d'agost de 1995) és un ciclista professional marroquí, que competeix al calendari de l'UCI Àfrica Tour. Actualment milita a l'equip VIB Bikes.

## Palmarès en carretera

* 2015
** Vencedor d'una etapa a la Volta a Egipte
* 2016
** 1r al Trofeu de l'Aniversari
** Vencedor d'una etapa al Tour de la Costa d'Ivori
** Vencedor d'una etapa al Gran Premi Chantal Biya

## Palmarès en pista

* 2016
** Campió d'Àfrica en persecució per equips (amb Abderrahim Aouida, Mohcine El Kouraji i El Mehdi Chokri)

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a procyclingstats.com
# Jack O'Connell

Jack O'Connell (Derby, East Midlands, 1 d'agost de 1990) és un actor anglès que viu a Alvaston, Derby, Anglaterra. És més conegut pel seu personatge Pukey Nicholls a la pel·lícula This is England. Ha fet aparicions també en sèries de televisió com Doctors, Waterloo Road, The Bill i Holby City. Actualment està treballant en la quarta temporada de Skins interpretant Cook.

## Carrera

El 2006, O'Connell va fer el seu debut com a actor en la pel·lícula de This is England, un drama que explica la història sobre un noi que està creixent en l'Anglaterra dels anys 80. Shane Meadows, director i escriptor, va crear el personatge de Pukey Nicholls dins de la pel·lícula especialment per O'Connell, perquè ell era una cosa més gran per fer de protagonista. La producció va guanyar més tard el BAFTA a la millor pel·lícula britànica. Més tard va obtenir el paper principal de Chris, un noi de 14 anys, en el curt Black Dog, dirigit per Ian Fenton.
El 2007, O'Connell va protagonitzar Scarborough, una nova obra al Festival d'Edimburg i va repetir el seu paper a l'any següent quan es va traspassar al Royal Court Theatre de Londres. Ell va representar a Daz, un col·legial de 15 anys que manté relacions sexuals amb la seva professora. Després el 2007, va aparèixer en l'episodi de sèries de televisió ITV Wire in Blood, "The Names of Angels", i en un episodi de Holby City, "Trust". L'octubre de 2007, O'Connell va protagonitzar un DVD educatiu, Between You and Me, produït per Derbyshire Constabulary, en què el seu personatge Alfie Gilchrist ensopega amb un àmbit de temes incloent beure sent menor d'edat, falsificar el DNI, la pressió dels altres, i el robatori de cotxes. La revista Youth Work Now descriu la seva interpretació com "extraordinària".
Recentment, O'Connell va aparèixer el 2008 a la pel·lícula de terror Eden Lake. El seu personatge, Brett, és el líder d'una colla d'adolescents que es fiquen en un enfrontament violent amb els protagonistes. Al juliol, el Daily Mirror va anunciar que O'Connell va ser escollit per participar al costat de Kaya Scodelario a la 3a temporada de la sèrie "Skins".

## Vida personal

L'1 d'abril de 2009 el periòdic The Sun va fer pública la relació que manté Jack O'Connell amb la seva companya de repartiment a la sèrie Skins, l'actriu Kaya Scodelario des de l'any 2008

## Actor

| Any | Pel·lícula | Personatge | Notes |
| 2011 | Skins (sèrie TV) | James Cook | |
| 2010 | "Dive" | Robert Wisley | TV Drama |
| 2009 | Harry Brown | Marky | Pel·lícula |
| 2009-2010 | Skins | James Cook | Series 3-4 |
| 2009 | Wuthering Heights | Shepherd Lad | TV Serial |
| 2008 | Eden Lake | Brett | Pel·lícula |
| 2007 | Wire in the Blood | Jack Norton | Episodi 05.01 ("The Names of Angels") |
| 2007 | Holby City | Davey Hunt | Episodi 08.01 ("Trust") |
| 2007 | Waterloo Road | Dale Baxter | Episodi 02.09 |
| 2006 | This Is England | Pukey Nicholls | Pel·lícula |
| 2005 | The Bill | Ross Trescot | Sèrie 21, 4 episodis |
| 2005 | Doctors | Connor Yates | episodi 07.01 ("Like Father, Like Son") |